‘ব্যোম ব্যোম ভোলে’, সলমনে বুঁদ নেটপাড়া

কলকাতা: হোলির প্রাক্কালেই রঙিন মেজাজে ধরা দিয়ে ভাইজান। সলমানের (Salman Khan) আগমনে অনুরাগীদের উন্মাদনার পারদ তুঙ্গে। প্রকাশ্যে নিয়ে এসেছেন ‘সিকন্দর’ ছবির নতুন গান। যেখানে ‘ব্যোম ব্যোম ভোলে’ ধ্বনি দিয়ে রঙের উৎসবে মেতে উঠতে দেখা গেল সলমন খানকে। গত মাসেই ‘সিকন্দর’-এর (Sikandar teaser) নতুন ঝলক প্রকাশ্যে এসেছে। হোলির আগে প্রকাশ পেল ছবি নতুন গান।

আরও পড়ুন: পাহাড়ের কোলে প্রেমিকের সঙ্গে রোম্যান্টিক মধুমিতা

হোলির আগেই আগাম দোলে মাতলেন ভাইজানের অনুরাগীরা। হোলিতে প্রিয় সুপারস্টারকে ‘বম বম ভোলে’ গানে নাচতে দেখা দর্শকদের জন্য এক বিশেষ আনন্দের ব্যাপার। প্রকাশ্যে এল ‘সিকন্দর’ ছবির নতুন গান। ‘ব্যোম ব্যোম ভোলে’ (Bam Bam Bhole) গানের ঝলকে সলমনের পাশাপাশি রশ্মিকা মন্দানাকেও দেখা গেল। সাদা সালোয়ারে তিনি যেন মনমোহিনী। আরেক অভিনেত্রী কাজল আগরওয়ালের ঝলকও মিলেছে গানে। গানে সলমন খান ও রশ্মিকা মন্দান্না-এর রসায়ন অসাধারণ লেগেছে অনুরাগীদের। প্রীতমের সুর দিয়ে সাজানো এই গানটিতে জনসাধারণের প্রতিক্রিয়া বেশ ইতিবাচক। দীর্ঘদিন বাদে ভাইজানকে রঙিন অবতার দেখে মন মজে ভক্তদের। এককথায়, হোলির আগে রঙিন সলমনে বুঁদ নেটপাড়া। চলতি মার্চ মাসের ৩০ তারিখ মুক্তি পাবে ‘সিকন্দর’।

View this post on Instagram

A post shared by Salman Khan (@beingsalmankhan)

অন্য খবর দেখুন